Group Panel - CodeProject 11,574,361 members (69,339 online)
.NET1.0C#WindowsDevIntermediate Group Panel Teo, 6 Aug 2003
203.8K 2K 133
Last Visit: 31-Dec-99 18:00 Last Update: 2-Jul-15 17:12Refresh1 Jong Springs-vrou in huis vermoor | Maroela Media
Die polisie in Springs aan Gauteng se Oos-Rand probeer steeds die presiese gebeure uitpluis nadat ŉ jong vrou glo deur ŉ nabye familielid in ŉ huis daar doodgesteek is.
Rosemary Lee Mulder (19) se lyk is Woensdagoggend gekry, nadat sy verskeie kere met ŉ mes gesteek is.
Kapt. Johannes Ramphora, polisiewoordvoerder in Springs, het gesê Mulder se vriend was ook tydens die voorval tuis.
“Volgens hom was hy in die badkamer toe hy die slagoffer gehoor skree het. Hy het glo gesien hoe steek die familielid die vrou. Volgens hom is hy terug na die badkamer en het hy daar weggekruip,” het Ramphora gesê.
Die 18-jarige aanvaller het gevlug met onder andere ŉ videospeletjie en verskeie ander klein items, het Ramphora gesê.
“Die verdagte is steeds op vrye voet en ŉ span is saamgestel om hom te soek.”
Volgens Ramphora is die verloop van gebeure Woensdagoggend nog baie onduidelik. “Ons probeer nog vasstel presies wát gebeur het.”
Die motief vir die aanval is ook nie bekend nie. Die polisie ondersoek sake van moord en diefstal.
Ramphora het gevra dat enigeen met inligting oor die voorval die Springs-polisie bel by 011 365 5705 of 011 365 5719.
Asof ons nie al genoeg geteiken word en onnodig wreed vermoor word nie … moet jy nog deur jou eie famielielid dood gemaak word!! Nee regtig!!
As ‘n mens deesdae koerante oopmaak is dit net moord en doodslag. Familie lede wat mekaar uitmoor. Vreemdelinge wat mense dood maak. Dit maak ‘n mens tot in jou siel in siek. Beteken die lewe van iemand anders dan niks meer nie? Dit het tyd geword dat ons saam staan en mekaar ondersteun. Dinge is moeilik kom ons wees vir mekaar daar.
Ek wil net noem dat dwelms gladnie aanvaar word as n verskoning om wandade, moord, verkragting te pleeg nie. Die dwelm gebruikers moet inteendel SWAARDER gestraf word want dwelms is reeds n misdaad en dan nog misdaad bo-op. Buitendien dwelms is n KEUSE nie n siekte nie. Verwyder die goed uit die samelewing , die tronk moet hul woning wees. In vandag se lewe is daar nie meer ruimte om minderwaardiges te huisves nie!!!